text: De dyster om Danmarks længste julekys
  21 december 2017 kl. 17.39
  I Løgumkloster kysser 10 par for livet løs i et helt døgn. Det par, der klarer den bedst, vinder 24.000 kroner.
  Radio Globus i Rødding har tradition for at holde nogle skøre konkurrencer op til juletid. Sådan er det også i år, hvor 10 par dyster om det længste julekys. 
  Parrene skal kysse i et døgn fra torsdag den 21. december klokken 9.00 og frem til fredag den 22. december klokken 9.00.
  Det er dog ikke nok at kysse. Parrene skal også holde et julehjerte mellem læberne og holde sig indenfor en cirkel. Ellers giver det strafpoint.
  